ꠌꠦꠙ꠆ꠐꠣ ꠙꠤꠕꠤꠛꠤ

ꠌꠦꠙ꠆ꠐꠣ ꠙꠤꠕꠤꠛꠤ (ꠀꠋꠞꠦꠎ ꠝꠣꠔ ꠪ Flat Earth) ꠛꠟꠔꠦ ꠙꠤꠕꠤꠛꠤ ꠉꠥꠟ ꠘꠣꠄ ꠌꠦꠙ꠆ꠐꠣ ꠁ ꠗꠣꠞꠘꠣꠞꠦ ꠛꠥꠏꠣꠁꠟ ꠅꠄ ⁕ ꠅꠘꠦꠇ ꠀꠉꠦ ꠢꠇꠟꠞ ꠗꠣꠞꠘꠣꠃ ꠄꠝꠘ ꠀꠍꠤꠟ ⁕ ꠈ꠆ꠞꠤꠡ꠆ꠐꠞ ꠀꠉꠞ  ꠡꠔꠇꠅ ꠉ꠆ꠞꠤꠇꠢꠇꠟꠦ ꠙꠤꠕꠤꠛꠤꠞ ꠀꠇ꠆ꠞꠤꠔꠤ ꠘꠤꠀ ꠡꠑꠤꠇ ꠗꠣꠞꠘꠣ ꠖꠦꠅꠀ ꠡꠥꠞꠥ ꠇꠞꠂꠘ ⁕ ꠁ ꠡꠝꠄ ꠕꠘꠦ ꠙꠤꠕꠤꠛꠤꠞ ꠅꠘꠦꠇ ꠎꠦꠉꠣꠔ ꠌꠦꠙ꠆ꠐꠣ ꠙꠤꠕꠤꠛꠤꠞ ꠗꠣꠞꠘꠣ ꠛꠣꠖ ꠙꠞꠣ ꠗꠞꠦ ⁕

ꠌꠣꠁꠞꠛꠣꠄ ꠌꠣꠁꠟꠦ ꠙꠤꠕꠤꠛꠤꠞꠦ ꠌꠦꠙ꠆ꠐꠣ ꠝꠘꠦ ꠅꠄ ⁕ ꠇꠣꠞꠘ ꠙꠤꠕꠤꠛꠤ ꠏꠦ ꠛꠠ ꠉꠥꠟꠝꠥꠟ ꠎꠦ ꠨ ꠇꠥꠘꠥ ꠘꠤꠞ꠆ꠖꠤꠡ꠆ꠐ ꠎꠦꠉꠣ ꠕꠘꠦ ꠌꠣꠁꠞꠛꠣꠄ ꠌꠣꠁꠟꠦ ꠌꠦꠙ꠆ꠐꠣ ꠝꠘꠦ ꠅꠄ ⁕ ꠛꠤꠎ꠆ꠘꠣꠘꠦꠞ ꠎꠦ ꠙꠞꠤꠇ꠆ꠇꠣꠁꠘ꠆ꠔ ꠙꠤꠕꠤꠛꠤꠞ ꠃꠙꠞꠔꠟꠞ ꠢꠥꠞꠥ ꠇꠥꠘꠥ ꠅꠋꠡ ꠘꠤꠀ ꠇꠣꠝ ꠇꠞꠣ ꠅꠄ ꠢꠤꠈꠣꠘꠅ ꠌꠦꠙ꠆ꠐꠣꠃ ꠗꠞꠣ ꠎꠣꠁꠔꠅ ꠙꠣꠞꠦ ⁕ ꠁꠇꠦꠔ꠆ꠞꠦ ꠚꠟꠣꠚꠟꠞ ꠈꠥꠛ ꠄꠇꠐꠣ ꠢꠦꠞꠚꠦꠞ ꠅꠁꠔꠅ ꠘꠣꠄ ⁕ ꠇꠤꠘ꠆ꠔꠥ ꠛꠣꠇ꠆ꠇꠣ ꠖꠥꠞꠂꠞ ꠇꠦꠔ꠆ꠞꠦ ꠅꠛꠡ꠆ꠡꠃ ꠉꠥꠟ ꠀꠇꠣꠞꠞ ꠗꠞꠔꠦ ꠅꠄ ⁕ ꠅꠞ꠆ꠕꠣꠔ꠆ ꠙꠤꠕꠤꠛꠤꠞ ꠔꠟꠞꠦ ꠌꠦꠙ꠆ꠐꠣ ꠗꠞꠣ ꠅꠁꠛꠅ ꠘꠣ ꠉꠥꠟꠣꠇꠣꠞꠞ ꠗꠞꠣ ꠅꠁꠔꠅ ꠨ ꠇꠥꠘꠥ ꠗꠞꠘꠞ ꠇꠣꠝ ꠇꠞꠣ ꠅꠞ ꠔꠣꠞ ꠃꠙꠞ ꠘꠤꠞ꠆ꠜꠞ ꠇꠞꠦ ⁕ ꠁ ꠇꠣꠞꠘꠦꠃ ꠙ꠆ꠞꠣꠌꠤꠘ ꠎꠥꠉꠅ ꠈꠣꠟꠤ ꠟꠡ꠆ꠇꠞ ꠛꠣ ꠎꠥꠔꠤꠛꠤꠉ꠆ꠉꠤꠀꠘꠤ ꠍꠣꠠꠣ ꠇꠦꠃ ꠙꠤꠕꠤꠛꠤ ꠉꠥꠟꠣꠇꠣꠞ ꠁꠈꠣꠘ ꠌꠤꠘ꠆ꠔꠣ ꠇꠞꠣꠞ ꠙꠄꠃꠎꠘ ꠙꠠꠔꠅ ꠘꠣ ⁕ ꠅꠛꠡ꠆ꠡ ꠖꠣꠞ꠆ꠡꠘꠤ ꠀꠞ ꠗꠞ꠆ꠝꠔꠔ꠆ꠔ꠆ꠛꠛꠤꠖ ꠢꠇꠟ ꠁ ꠘꠤꠀ ꠌꠤꠘ꠆ꠔꠣ ꠇꠞꠍꠂꠘ ⁕

ꠈꠤꠡ꠆ꠐꠣꠘ ꠗꠞ꠆ꠝꠔ ꠄꠇ ꠡꠝꠄ ꠛꠤꠡ꠆ꠡꠣꠡ ꠇꠞꠣ ꠅꠁꠔꠧ ꠨ ꠙꠤꠕꠤꠛꠤ ꠌꠦꠙ꠆ꠐꠣ ⁕ ꠛꠞ꠆ꠔꠝꠣꠘꠦ ꠁ ꠛꠤꠡ꠆ꠡꠣꠡꠞꠦ "ꠌꠦꠙ꠆ꠐꠣ ꠙꠤꠕꠤꠛꠤꠞ ꠙꠥꠞꠣꠘ" ꠢꠤꠡꠣꠛꠦ ꠒꠣꠇꠣ ꠅꠄ ⁕  ꠡꠣꠟꠅ ꠛꠤꠐꠦꠘꠞ ꠅꠂꠔꠤꠀꠡꠤꠇ ꠡꠋꠡ꠆ꠕꠣ ꠁꠔꠤꠀꠡꠞ ꠡꠛꠌꠦ ꠝꠣꠞꠣꠔ꠆ꠔꠇ  ꠜꠥꠟꠞ ꠔꠣꠟꠤꠇꠣ ꠙꠇꠣꠡ ꠇꠞ꠆ꠍꠂꠘ ⁕ ꠁ ꠔꠣꠟꠤꠇꠣꠔ ꠌꠦꠙ꠆ꠐꠣ ꠙꠤꠕꠤꠛꠤ ꠙꠥꠞꠣꠘ  ꠁꠡ꠆ꠕꠣꠘ ꠙꠣꠁꠍꠦ ⁕ ꠄꠈꠘ ꠛꠥꠖ꠆ꠗꠤꠎꠤꠛꠤꠘ꠆ꠔꠞ ꠅꠘꠦꠇꠦ ꠇꠂꠍꠂꠘ ꠨  ꠈ꠆ꠞꠤꠡ꠆ꠐꠞ ꠀꠉꠞ ꠛꠣꠖ ꠕꠘꠦ ꠈꠥꠛ ꠛꠦꠔꠤꠇ꠆ꠞꠝ ꠍꠣꠠꠣ ꠙꠌꠝꠣ ꠇꠦꠃ ꠃ ꠌꠦꠙ꠆ꠐꠣ ꠙꠤꠕꠤꠛꠤꠞ ꠗꠣꠞꠘꠣꠔ ꠛꠤꠡ꠆ꠡꠣꠡ ꠇꠞ꠆ꠔꠣ ꠘꠣ ⁕

ꠁ ꠎꠥꠉꠅ ꠝꠘꠦ ꠇꠞꠣ ꠅꠄ ꠨ ꠝꠣꠏꠞ ꠎꠥꠉꠞ ꠝꠣꠁꠘꠡꠦ ꠛꠤꠡ꠆ꠡꠣꠡ ꠇꠞꠔꠣ ꠙꠤꠕꠤꠛꠤ ꠌꠦꠙ꠆ꠐꠣ ⁕ ꠝꠣꠘꠤ ꠉ꠆ꠞꠤꠇ ꠎꠥꠉꠞ ꠛꠣꠖꠦ ꠇꠥꠘꠥ ꠇꠣꠞꠘꠦ ꠌꠦꠙ꠆ꠐꠣ ꠙꠤꠕꠤꠛꠤꠞ ꠗꠣꠞꠘꠣ ꠚꠤꠞꠤ ꠀꠄ ⁕ ꠎꠦꠚ꠆ꠞꠤ ꠞꠣꠡꠦꠟꠦ ꠇꠂꠘ ꠨ ꠝꠣꠏꠞ ꠎꠥꠉꠅ ꠎꠦ ꠌꠦꠙ꠆ꠐꠣ ꠙꠤꠕꠤꠛꠤꠞ ꠗꠣꠞꠘꠣ ꠀꠍꠤꠟ ꠢꠤꠈꠣꠘ ꠃꠘꠛꠤꠋꠡ ꠡꠔꠇꠅ ꠝꠣꠘꠥꠡꠞ ꠇꠟ꠆ꠙꠘꠣꠔ ꠀꠄ ⁕  ꠡꠣꠟꠅ ꠛꠣꠞ ꠅꠀ ꠅꠀꠡꠤꠋꠐꠘ ꠀꠞꠜꠤꠋ ꠅꠞ (The Life and Voyages of Christopher Columbus) ꠞꠥꠙꠇꠕꠣꠞ ꠁꠇꠦꠔ꠆ꠞꠦ ꠃꠟ꠆ꠟꠦꠈꠎꠥꠁꠉ꠆ꠉ ꠀꠞꠇꠣꠘ ⁕ ꠄꠞꠣ ꠡꠛꠦ ꠅꠛꠡ꠆ꠡ ꠌꠦꠙ꠆ꠐꠣ ꠙꠤꠕꠤꠛꠤꠞ ꠗꠣꠞꠘꠣꠞꠦ ꠙꠥꠞꠣꠙꠥꠞꠤ ꠛꠣꠖ ꠖꠤꠟꠣꠁꠍꠟꠣ ⁕ ꠇꠤꠘ꠆ꠔꠥꠇ ꠛꠞ꠆ꠔꠝꠣꠘꠦ ꠚ꠆ꠟꠣꠐ ꠀꠞ꠆ꠕ ꠍꠍꠣꠁꠐꠤ ꠘꠣꠝꠦ ꠄꠇ ꠡꠋꠉꠑꠘ ꠀꠍꠦ ꠎꠣꠞ ꠡꠖꠂꠡ꠆ꠡꠘ꠆ꠔꠦ ꠌꠦꠙ꠆ꠐꠣ ꠙꠤꠕꠤꠛꠤꠔ ꠛꠤꠡ꠆ꠡꠡ ꠇꠞꠂꠘ ꠀꠞ ꠁ ꠛꠤꠡ꠆ꠡꠣꠡ ꠍꠤꠔꠞꠣꠘꠤꠞ ꠟꠣꠉꠤ ꠇꠣꠝ ꠇꠞꠂꠘ ⁕